recursal/SuperWikiNEXT-32B huggingface dataset:
**Поделба на акции** - постапка со која една постоечка акција се заменува со одреден број нови акции.

Поделба на акциите во практиката
--------------------------------

На 6 јуни 2014 година, цената на акцијата на „Епл" изнесувала 645 долари, а веќе следниот понеделник таа паднала на 92 долара, како последица на поделбата на акциите во размер 7:1. Претходно, уште во три наврати „Епл" извршил поделба на акциите во оснос 2:1, и тоа во 1987, 2000 и 2005 година. Во 1990-тите, просечно 64 акционерски друштва чии акции биле дел од индексот S&P 500 вршеле поделба на акциите секоја година. Во 1997 година, тој број изнесувал 102, а во 2013 година само 12 акционерски друштва извршиле поделба на акциите. Според студијата на 2.750 фирми во периодот 1975-1990, спроведена од професорот Дејвид Ајкенбери, вредноста на акциите по извршената поделба просечно растела за 3,4% само неколку дена по поделбата, т.е. за 8% во текот на една година.

Поделба на акциите во Македонија
--------------------------------

Во Македонија, случаите на поделба на акциите се ретки. На пример, во март 2005 година, Комерцијална банка извршила поделба на акциите во однос 5:1. Според членот 276 од Законот за трговските друштва, друштвото може да изврши поделба на акциите и да го намали нивниот номинален износ со измена на статутот на друштвото, но под услов основната главнина да остане непроменета. Одлуката за поделбата ја носи собранието на акционери, со мнозинство гласови, а со претходниот Закон за трговските друштва (Службен весник 88/2015) за таквата одлука се барало двотретинско мнозинство. Притоа, одлуката за поделба на акциите треба да биде заведена во Централниот регистар на Република Македонија и во Централниот депозитар за хартии од вредност.

Наводи
------

1. 1 2  Александар Матески, „Да, за поделба на акцијата", *Економија и бизнис*, година 18, број 225, март 2017, стр. 54-57.
**Пентагон** (англ. *Pentagon* = петаголник) — воена зграда која е изградена на бреговите на реката Потомак во Арлингтон, Вирџинија, САД, недалеку од Вашингтон. Таму е сместена централната американска воена администрација, снабдена со најмодерни уреди неопходни за воените потреби. Во зградата на Пентагон се наоѓа и командата на копнените, морските и воздушните воени сили на САД, како и кабинетот на државниот секретар за одбрана. Всушност, зградата е поставена со цел на едно место да се собере целото воено управување на САД. Изградбата на Пентагон почнала во 1941 година и траела 16 месеци. Кога бил изграден, тој бил најшироката административна зграда во светот. Пентагон зазема простор од 14 хектари, вклучително со внатрешниот двор, кој зафаќа површина од 2 хектари. Пентагон е работно место на околу 23.000 луѓе. Пентагон се состои од пет петкатни петоаголни корпуси. Поставени како страни на еден во друг влезени петоаголници, помеѓу себе поврзани со коридори.

Интересни факти
---------------

* Пентагон располага со сопствена радио-телевизиска станица и плато за хеликоптери.
* Пентагон ја има една од најголемите телефонски централи во светот, која обезбедува сигурен проток на околу 200.000 разговори дневно.
* Автомобилскиот паркинг околу зградата собира околу 10.000 превозни средства и зазема површина од 27 хектари.
* Тука работи и најголемиот комплекс за приготвување храна во светот, кој дневно реализира околу 15.000 оброци.

Наводи
------

1. ↑  „Пентагон" — Лексикон на македонскиот јазик
2. ↑  *Најпознатите градби на светот*, Феникс, Скопје, 2005, стр. 45-46
Гласачки ливчиња на избирачко место, 21 мај 2023 година
Гласачка кутија на избирачко место, 21 мај 2023 година
**Парламентарни избори во Грција (2023)** — избори за пратеници во грчкиот парламент кои ќе се одржат на 21 мај 2023. Овие избори беа првите од 1990 година со изборен систем без доделени дополнителни места. Оваа промена произлегла до укинувањето на полупропорционалниот изборен модел во 2016.

Позадина
--------

На 8 февруари 2023, грчкиот парламент донел закон со кој се забранува учсетво на изборите на партии кој се водени од лица против кои се водат криминални постапки. Со истиот се спречило учеството на Националната партија — Грци, создадена од поранешни членови на забранетата Златна зора. Нова демократија и ПАСОК гласале за законот, додека комунистичката партија, Грчко решение и МеРА25 гласале против, а пратениците на главната опозициска партија СИРИЗА гласале воздржано.

Премиерот Киријакос Мицотакис ја посетил претседателката Катерина Сакеларопулу на 22 април 2023 со цел да побара распуштање на собранието поради *национални проблеми од особено значење* (пропишани во членот 41 на грчкиот устав). Службено наведената причина за изборите е потребата од политичка стабилност со цел подобрување на кредитниот рејтинг на државата. Изборите биле закажани за недела, 21 мај, ден пред крајот на триесет дневниот рок во кој изборите мора да се одржат по распуштање на собранието.

Голем број на партии, особено од крајната десница, биле спречени од учество на изборите поради правни или бирократски пречки.

Кампања
-------

Поврзано
--------

Наводи
------

1. ↑  PM officially sets May 21 election date Kathimerini, 28 March 2023
2. ↑  „Far-right party banned from upcoming election in Greece". ABC News. Архивирано од изворникот 10 February 2023. Посетено на 10 February 2023.
3. ↑  „Greek parliament approves amendment to exclude far-right party from elections". Архивирано од изворникот 10 February 2023. Посетено на 10 February 2023.
4. ↑  „Μητσοτάκης: Εκλογές με εθνικό λόγο την επενδυτική βαθμίδα". *www.news247.gr* (грчки). 2023-04-22. Архивирано од изворникот 15 May 2023. Посетено на 2023-05-17.
5. 1 2  Newsroom (2023-04-22). „PM requests dissolution of Parliament, proclamation of elections". *www.ekathimerini.com*. Архивирано од изворникот 22 April 2023. Посетено на 2023-05-17.
6. ↑  „Exclusion of far-right parties narrows field for election – DW – 05/11/2023". *Deutsche Welle*. Архивирано од изворникот 19 May 2023. Посетено на 20 May 2023.

Надворешни врски
----------------
Киричична букваПредлошка:SHORTDESC:Киричична буква

**Н** (кирилица: н; глаголица: ) — 17 буква во македонската азбука. Буквата ја претставува гласовната вредност /n/ или /ŋ/ во одредени кирлилични азбуки. Буквата е користена од сите азбуки штои се засновани врз кирилицата со горе долу ист изговор. Буквата често се меша со латиничната буква H со која имаат иста форма но различна звучна вредност. Потекнува од грчка буква.

 *Оваа статија поврзана со писмо е никулец. Можете да помогнете со тоа што ќе ја проширите*.

| Македонска азбука |
| --- |
| А | а | Б | б | В | в | Г | г | Д | д | Ѓ | ѓ | Е | е | Ж | ж | З | з | Ѕ | ѕ | И | и | Ј | ј | К | к | Л | л | Љ | љ |
| М | м | Н | н | Њ | њ | О | о | П | п | Р | р | С | с | Т | т | Ќ | ќ | У | у | Ф | ф | Х | х | Ц | ц | Ч | ч | Џ | џ |
| Ш | ш |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
| Верници во Хрватска |
| --- |
|  |  |  |
| Римокатолици |    | 87,8 % |
| Правосланни |    | 4,4 % |
| Муслимани |    | 1,3 % |
| протестанти |    | 0,3 % |
| Други |    | 0,83 % |
| Нерелигиозни |    | 5,2 % |

Според пописот од 2001 година мнозинството од Хрватите (87,8%) припаѓаат на Римокатоличката црква. Православните христијани го сочинуваат околу 4,4 отсто од населението, муслиманите околу 1,3 проценти, а протестанти околу 0,3 проценти од населението. 5,2% од Хрватите не се верници или агностици.

Римокатоличката црква добива државна финансиска поддршка и други надоместоци утврдени во договорот помеѓу Владата на Хрватска и на Ватикан. Браковите кои се спроведени од страна на верските заедници, кои пак имаат постигнато договори со државата се официјално признати, со кое се елиминира потребата од регистрирање на граѓанските бракови во регистарот.

Освен договорот со Римокатоличката црква, владата има дополнителни потпишани договори со вкупно 14 верски заедници: СПЦ, Исламската верска заедница на Хрватска, Евангелска црква, Реформирана христијанска црква, Пентекостите Црква, Сојуз на Цркви Пентекостите на Христос, христијанската Црква на адвентистите, Сојуз на Баптистички Цркви, Црква на Господ, Црквата на Исус Христос, реформското движење на адвентистите на седмиот ден, Бугарска православна црква, Македонската православна црква, и хрватската стара Католичката црква.

Наводи
------

1. ↑  Population by religion, by towns/municipalities (Central Bureau of Statistics)
2. ↑  CountryReports (2009) <Croatia Religion> Electronic version. Retrieved <Saturday, 26 септември, 2009>, from

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Религија во Европа  |
| --- |
|  |
| Суверени  држави | 
* Австрија
* Азербејџан
* Албанија
* Андора
* Белгија
* Белорусија
* Босна и Херцеговина
* Бугарија
* Германија
* Грузија
* Грција
* Данска
* Ерменија
* Естонија
* Ирска
* Исланд
* Италија
* Казахстан
* Кипар
* Латвија
* Литванија
* Лихтенштајн
* Луксембург
* Македонија
* Малта
* Молдавија
* Монако
* Норвешка
* Обединето Кралство
	+ Англија
	+ Велс
	+ Северна Ирска
	+ Шкотска
* Полска
* Португалија
* Романија
* Русија
* Сан Марино
* Словачка
* Словенија
* Србија
* Турција
* Украина
* Унгарија
* Финска
* Франција
* Холандија
* Хрватска
* Црна Гора
* Чешка
* Шведска
* Швајцарија
* Шпанија

 |
|  |
| Делумнопризнаени | 
* Абхазија
* Јужна Осетија
* Косово
* Нагорно-Карабах
* Приднестровие
* Северен Кипар

 |
|  |
| Зависни  и др. територии | 
* Гернзи
* Гибралтар
* Ман
* Оланд
* Фарски Острови
* Џерси
* Шпицбершки Острови

 |
|  |
| Други целини | 

 |

 |
**Подземан ефект** е хип-хоп група од Куманово. Групата е формирана во 2004 година од двајца ем-сија од Куманово познати како Ти-Гоуст и Миљуш. Пред тоа Ти-Гоуст настапувал како соло артист со неколку песни. Од 2004 година, тие се познати како Подземан ефект и издаваат неколку песни како „Како се живи", „Презентација на кумановски рап", „Не ни га сфаќав филм", „Што се дешава" итн. но потоа прекинуваат со тоа и започнуваат со работа на својот прв албум. Албумот требало да излезе многу порано но поради технички проблеми како лоши услови за снимање, недостигот на опрема за снимање како и неодговорноста на нивниот продуцент групата морала да го пресними целиот албум повторно.

Дела
----

Албумот „Извештај од Октомвриску" е издаден во 2010 година и се состои од 18 песни. Сите инструментали се направени од Ти-Гоуст и продуцентот Хагенит. Двајцата артисти зборуваат за својот живот и околностите во овој албум. По издавањето на албумот, тие настапувале на многу места како, на пример, неколкуте самостојни настапувања во Куманово, во Скопје и во Штип, а значајни се и настапите на: Hip Hop Awards во Скопје во 2010, Stip Hop Fest 2011, Zelenata Arka 2012, големиот фестивал Skopje Gori 2012, Hip Hop Kamp 2012 во Охрид, Bit Fest 2012 во Битола, Bosh Fest 2012 во Гевгелија.
**Пенелопе Икс** е музичко-сценско дело (мјузикл) на Никола Коџабашија и групата „Фолтин". Режисер на проектот е Миа Тајл Халве, Мирослав Масин бил задолжен за визуализација на претставата, Венко Андоновски бил раскажувач, а Игор Иванов Изи бил задолжен за светлосните ефекти. Главните улоги во претставата ги играат: Срѓан Јаниќиевиќ, Весна Ѓиновска-Илкова, Адем Карага, Николина Јанвеска, Андријана Јаневска, Јовица Михајловски, Лидија Кочовска, Зоки Џубокс, Надежда Рубен, Милан Тоциновски итн.

Наводи
------

1. ↑  *ТЕА Модерна*, број 689, година XIV, среда, 18 декември 2013, стр. 10.
Пентесилеја
**Пентесилеја** (грчки: Πενθεσίλεια = „онаа која предизвикува тагување") — лик од старогрчката митологија, кралица на Амазонките. Таа била ќерка на богот на војната Арес и на кралицата на Амазонките, Отрепа, како и сестра на Хиполита, Антиопа и Меланипа. Според Квинт Смирнски, Пентесилеја ја убила сестрата Хиполита со копје додека ловеле елени. Оваа несреќа ѝ предизвикала на Пентесилеја голема тага, што посакувала да умре, но како Амазонка, таа морала да го стори тоа чесно и во битка. Затоа, лесно била убедена да се приклучи во Тројанската војна, борејќи се храбро на страната на бранителите на Троја. Таму, таа погинала од раката на Ахил.

|  |  |
| --- | --- |
| Stub icon | *Оваа статија поврзана со митологијата е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  Quintus Smyrnaeus, *Posthomerica*i.18ff.
2. ↑  „Registar imena i reči s objašnjenjima" во: Krista Volf, *Kasandra*. Sarajevo: Svjetlost, 1987, стр. 169.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 900669
* LCCN: n2014019830
* GND: 122641221
* SUDOC: 238387453

 |

 |
**Мајорот и малиот** (англиски: *The Major and the Minor*) - американски филм од 1942 година, во режија на Били Вајлдер (Billy Wilder), кој е автор и на сценариото, заедно со Чарлс Брекет (Charles Bracket). Филмот е заснован на расказот „Сани оди дома" (Sunny Goes Home) на Фани Килбурн (Fannie Kilbourne) и на драмата „Кони оди дома" (Connie Goes Home) на Едвард Чајлдс Карпентер (Edward Childs Carpenter). Главните улоги ги играат: Џинџер Роџерс (Ginger Rogers), Реј Миланд (Ray Milland), Рита Џонсон (Rita Johnson), Роберт Бенчли (Robert Benchley) и Дајана Лин (Diana Lynn). Иако „Мајорот и малиот" не е прв филм на Вајлдер, сепак може да се смета за првото вистинско негово остварување. Филмот ги најавува централните мотиви во опусот на Вајлдер, како што се преоблекувањето и суптилното тематизирање на необичната сексуалност, претставувајќи го Вајлдер како мајстор на приказната, ритамот, карактерите и гегот.

Синопсис
--------

Дејството на филмот се одвива во Њујорк. Откако променила околу 20 работи во текот на една година, привлечната и интелигентна девојка Сузан Кетлин Еплгејт (ја игра Роџерс) сака да се врати во родното место. Таа смета дека 27,5 долари се доволни за да си купи карта за возот, но на железничката станица дознава дека картата поскапела и чини 32,5 долари за возрасни и 16 долари за деца. Затоа, Сузан се преоблекува како дванаесетгодишно девојче и наговара еден минувач да го глуми нејзиниот татко. Така, Сузан успева да се качи на возот, а откако ќе ја фатат со цигара, таа се крие во кабината на мајорот Филип Кирби (го игра Миланд)...

Наводи
------

1. ↑  HRT, Bojnik i derište, američki film (пристапено на 9.6.2019)
2. ↑  HRT, Bojnik i derište, američki film (пристапено на 9.6.2019)
Папски крстПапски крст
**Папскиот крст** е христијански крст, кој служи како амблем на папата во црковната хералдика. Тој е прикажан како крст со три хоризонтални шипки близу до врвот, во намален редослед на должина како што се приближува до врвот. Крстот е, според тоа, компаративен со архиепископскиот крст што се користи во хералдиката за да укаже на надбискупот, и се чини дека бил користен токму за да укаже на црковен ранг уште повисок од оној надбискупот. Во минатото, овој дизајн на крстот често се користел во црковната хералдика како карактеристичен белег на неговата канцеларија. Честопати тоа беше само уметничка направа, бидејќи употребата на кросиер не e дел од традиционалната папска ознака.

Симболизмот поврзан со папските сили е приврзан кон трите крстосници, слично на симболиката прикачена на трите ленти на папската тиара .

Наводи
------

1. ↑  „The Office of the Liturgical Celebrations of the Supreme Pontiff: The Staff". Holy See Press Office. Посетено на 2013-05-23.

Надворешни врски
----------------

* Папата Јован Павле II носи ферала од времето на Лав XIII, со три хоризонтални шипки близу врвот Архивирано на 4 март 2012 г.
**Разбој** - музички албум на македонскиот етно-музичар Драган Даутовски, објавен во 2008 година од издавачката куќа „DDQ".

Содржина
--------

Албумот содржи 14 песни:

1. Велигденско
2. Доце, Доце
3. Маце, Мацке
4. Драчевско женско оро
5. Дафино моме
6. Невестинско
7. Кучка Лилјана
8. Кумановка
9. Сплет
10. Море расти, расти
11. Гајдарско
12. Ситна лиса
13. Забеала калеш овца
14. Јасна месечина

За албумот
----------

На албумот настапуваат: Драган Даутовски (тамбура, бас-тамбура и гајда), Ратко Даутовски (тапан), Бајса Арифовска (кавал, тамбура и гајда), Александра Поповска (вокал) и Марјан Јанковски (кавал и гајда). Драган Даутовски е извршен продуцент на албумот и аранжер на сите композиции; инженер на звукот е Братислав Зафировски, кој го направил и миксот, заедно со Драган Даутовски. Албумот е снимен во студиото „The Hidden Dragon" во Скопје, во текот на 2006/2007 година. Дизајнот и ликовното уредување на албумот е дело на „New Moment New Ideas Company".

Наводи
------

1. ↑  Dragan Dautovski, Traditional Macedonian Music - Разбој. DDQ Music, 2008.
2. ↑  Dragan Dautovski, Traditional Macedonian Music - Разбој. DDQ Music, 2008.
**Социјални теории** се рамки на емпириски докази користени за учење и толкување на општествени појави. Како алатка користена од страна на научници од општествените науки, социјалните теории се однесуваат на историски дебати за најточни и веродостојни методологии (на пример позитивизам и антипозитивизам), како и приматот на било структура или агенција. Одредени општествени теории се стремат да останат строго научни, описни и објективни. Теориите за конфликт, за разлика, презентираат наводно нормативни позиции, и често ги критикуваат идеолошките аспекти својствени за конвенционалната, традиционална мисла. 

Ова е дисциплинска наука и се надоврзува со идеи од различни области како што се антропологијата и студиите за медиумите. Општествената теорија од неформална природа, или со авторство надвор од академските општествени и политички науки, може да биде сметана како „општествена критика" или „општествен коментар".

Општествената теорија како посебна дисциплина се појавија во 20-от век и во голема мера беше поистоветувана со критичко размислување, врз основа на рационалност, логика и објективност, и желбата за знаење преку posteriori методи на откривање, наместо priori методи на традиција.

Надвореши врски
---------------

|  |  |
| --- | --- |
| Ризница | „Општествена теорија" на Ризницата ? |

* Sociological Theorists[*мртва врска*]
* The International Social Theory Consortium
* Theoria: A Journal of Social and Political Theory Архивирано на 22 јули 2010 г.
* Social Theory Research Network of the European Sociological Association
* David Harris, Why is Social Theory So ‘Difficult’
**Грешка во скриптата: Функцијата „infoboxTemplate" не постои.**

**Отмар Хицфелд** (германски: *Ottmar Hitzfeld*; Лера, 12 јануари 1949 ) — поранешен германски фудбалер (напаѓач) и тренер. Неговиот прекар е „Генерал".

Со 18 големи титули, освоени главно како тренер на Грасхопер, Борусија Дортмунд и Баерн, тој е еден од најуспешните германски тренери. Тој бил избран за „Светски тренер на годината" и тоа двапати. Еден од тројцата менаџери кои имаат освоено ЛШ со два различни клубови (другите двајца се Ернст Хапел и Жозе Мурињо). Тој моментно е селектор на швајцарскиот фудбалски тим .

Трофеи (како играч)
-------------------

* Куп на Швајцарија **(1)**  : 1975.

Трофеи (како тренер)
--------------------

* Куп на Швајцарија **(1)** 1985 година.

### Грашор

* Швајцарска Супер лига **(2)**  : 1989/90, 1990/91.
* Куп на Швајцарија **(2)**  : 1989, 1990.
* Супер купот на Швајцарија **(1)**  : 1989.

### Борусија Дортмунд

* Првенство на Германија **(2)**  : 1994/95, 1995/96.
* Супер купот на Германија **(2)**  : 1995, 1996.
* Лига на Шампиони **(1)**  : 1996/97.
* Купот на УЕФА  : конечна 1992/93 .

### Баерн Минхен

* Првенство на Германија **(5)**  : 1998/99, 1999/00, 2000/01, 2002/03, 2007/08.
* Куп на Германија **(3)**  : 1999/00, 2002/03, 2007/08.
* Лига куп Германија **(4)**  : 1998, 1999, 2000, 2007
* Лига на Шампиони **(1)**  : 2000/01. (финале 1998/99 ).
* Интерконтинентален куп **(1)**  : 2001.
* Супер купот на Европа  : Финале 2001

Наводи
------

1. ↑  „Ottmar Hitzfeld, General a.D." (германски). bundesliga.de. 17 мај 2008. Архивирано од изворникот на 2008-05-21. Посетено на 17 August 2008.
**Панкото** е супа приготвена со парчиња бајат леб сварен во супа или вода и зачинет.

Тоа е јадење од кујната на закрепнување што потсетува на штедливиот и скромен менталитет на селската култура која никогаш не би потрошила трошка леб, присутна во сите региони на Италија со бесконечни варијации поради видот на лебот, употребената течност и процесот на готвење. Како последица на тоа се нарекува на различни начини, како што се: ломбардна панада, лигуриско панчеуто, сардинско пане коту.

Во минатото, особено во Ломбардија и во Тоскана, се користела за промовирање на лактацијата и се служела на реконвалесценти.

Панкото низ Италија
-------------------

Тосканскиот панкото вклучува софрито од основни билки и зеленчук, како што се доматите, потоа намачкани со течност, вода или супа и варено 10 минути, на кое се додава леб.

Панкото од Латиум и Калабрија ги употребува сите состојки, основниот зеленчук (домати) и билки (босилек, лук, пекорино сирење, зачини), леб, супа или вода се готват заедно од самиот почеток околу триесет минути; панкотото од Калабрија, исто така, вклучува и лути пиперки.

Панкото од Апулија бара основниот зеленчук (домати, компири, тиквички, врвови од репка) да се сварат во течноста во која потоа се додава лебот, додека тревките се пржат посебно и се додаваат на остатокот само за време на сервирањето.

Ломбардното панкото бара лебот да се натопи во супа и штом ќе се натопи се готви со маснотии и ароматични зеленчуци додека не зоврие.

Панкото од Торемаџоре (град во областа Алто Таволиере во провинцијата Фоџа) се подготвува според локалната традиција; зеленчуците како: блитва, репа, зелка, компири и тиквички се варат со додавање на чешниња лук, а по варењето се додава бајат леб. На крајот од готвењето се исцеди и се служи со сурово масло. Ова е типичен рецепт од Торемагиоресе.

Пане кото, типичен рецепт за луканската кујна

Наводи
------

1. ↑  Lorena Fiorini (2012). *Il grande libro del pane*. Newton Compton Editori. ISBN 978-88-541-4401-9.
2. ↑  „Pancotto in Vocabolario". *treccani.it*.
3. ↑  „Pancotto Toscano". Архивирано од изворникот на 2015-04-02. Посетено на 2021-11-02.
4. ↑  „Pancotto Laziale".
5. ↑  „Pancotto Calabrese".
6. ↑  „Pancotto Pugliese".
7. ↑  „Ricetta de "Il pancotto della nonna"". *ilGiornaleDelCibo.it*. Архивирано од изворникот на 2014-05-17. Посетено на 2023-03-22.

Библиографија
-------------

* AA. VV. (2011). *Il libro del pane*. Giunti Editore. стр. 106. ISBN 978-88-440-4003-1.

Надворешни врски
----------------

* „Ricetta Pancotto con i fagioli". *Le Ricette di GialloZafferano.it*.
|  |  |
| --- | --- |
| Stub icon | *Оваа статија од областа на социологијата е никулец. Можете да помогнете со тоа што ќе ја проширите.** п
* р
* у
 |

Половина дел од 12-вековнатс Династија на јужна песна верзија од  *Ноќта се открива на Хан Кизии* , оригинална од Гу Хонгжонг во 10 век. Сликата прикажува слуги, музичари, монаси, деца, гости и домаќини на сите во единствена социјална средина. Служи како длабок поглед на кинеската социјална структура од тоа време.

  

**Општество** е група на луѓе што живеат и работат заедно во полузатворен (полуотворен) систем на меѓусебни врски и односи.

Освен луѓето во општество со прецизно определени улоги се организираат и одредени животински видови. Најкарактеристични примери за тоа се општествата на пчелите, мравките, термитите...

Општеството како тема во уметноста и во популарната култура
-----------------------------------------------------------

* „Не ми треба општество" (англиски: *I Don't Need Society*) — песна на американската панк-група *D.R.I.* од 1983 година.
* „Општествена стерилност" (англиски: *Social Sterility*) — песна на британската хард-кор група Напалм дет (*Napalm Death*) од 1988 година.
* „Општеството е дупка" (англиски: *Society Is A Hole*) — песна на американската рок-група Соник Јут (*Sonic Youth*) од 1985 година.

Поврзано
--------

* Социологија

Наводи
------

1. ↑  YouTube, D. R. I. - Dirty Rotten 1983 [FULL EP (пристапено на 8.9.2021)]
2. ↑  Discogs, Napalm Death – From Enslavement To Obliteration (пристапено на 3 февруари 2021)
3. ↑  DISCOGS, Sonic Youth ‎– Bad Moon Rising (пристапено на 26.7.2019)
**Панко Стамкоски** (1938 - 10 јули 2007) — демократ, активен член на поткомитетот на ДООМ, во Мелбурн, и потпретседател на координативниот одбор на ДПМНЕ и ВМРО-ДПМНЕ, за дијаспората.

Животопис
---------

Со група деца бегалци и со членови од своето семејство, при завршувањето на Граѓанска војна во Грција, се населил во Скопје, Република Македонија. Талентот за драмска уметност му донел вработување во Народниот театар на Македонија, во Скопје, каде со групата на познатиот глумец Петре Прличко, учествувал во разни театарски претстави, во 1950-те години, и патувал со подвижниот театар низ републиката. Семејството Стамкоски, емигрира во Австралија, Мелбурн, во 1962 година.

Активност во Австралија
-----------------------

Во Австралија, Панко Стамкоски активно ја пропагира меѓу македонските иселеници идејата за создавање на суверена македонска држава и одвојување од Југославија. Во почетокот на 1980-те, се поврзува со Народна македонска револуционерна организација (НМРО) од Сиднеј, Нов Јужен Велс, Австралија, и заедно со емигрантите од Пиринска Македонија, Крсто Јанчев Димитров, Ѓорги Чочков и други, го издаваат списанието „Глас на Македонците". Панко Стамкоски, во првата половина на 1980-те, оформува македонски неделен весник „Македонија", што го уредува до крајот на својот живот.

Покрај редактирање на весникот "Македонија", ја преведува старата оригинална карта на Македонија, која била изработена во Франција, во минатиот век, а пуштена во продажба од Божин Павловски. Панко бил поборник за македонска историја која започнува од античкиот период.

На 16 и 17 мај 1981 одина, во Мелбурн, Австралија, Панко Стамкоски организира конференција на која присуствувале претставници од повеќето македонски организации во Австралија, и на која учествувал и претставник на поткомитетот на ДООМ од Европа.

Наводи
------

1. ↑
Замокот Рубелав. Сликата е направена од мене, 9 октомври 2005 годинаЗамокот Робелoв
**Замокот Робелов** (шведски: *Råbelövs slott*) е стара куќа во општината Кристијанштад во Сканија, Шведска.

Историја
--------

Ингеборг Кјелдсен Крогнос се смета дека е најстарата позната сопственичка на имотот некаде во 1300-тите години. Имотот бил продаден во 1616 година на данскиот советник и воен комесар во Сканија Кристофер Улфелд (1583-1653) кој ја изградил главната зграда во 1637 година. Имотот го наследил неговиот син Ебе Кристоферсен Улфелд (1616-1682) во 1663 година. По смртта на Улфелд во 1682 година, Робелав го предал на својот зет, шведскиот воен офицер Карл Густаф Скајт (1647-1717). Во 1782 година, имотот изгорел и главната зграда била сериозно оштетена. Подоцна биле изградени целосно нови згради.  Имотот денес е во приватна сопственост на семејството Мареј.

Наводи
------

1. ↑  „Råbelöv". *algonet.se*. Архивирано од изворникот на 2009-04-14. Посетено на September 1, 2020.CS1-одржување: бот: непознат статус на изворната URL (link)
2. ↑  „Christoffer Ulfeldt". *Dansk Biografisk Leksikon*. Посетено на September 1, 2020.
3. ↑  „Ulfeldt". *Nordisk familjebok*. Посетено на September 1, 2020.

Надворешни врски
----------------

* Веб -страница на Рубелов
**Петер Пал Харач** (роден на 2 ноември 1947) е унгарски политичар и теолог, кој служел како еден од замениците на претседателот на Националното собрание на Унгарија од 27 мај 2002 до 13 мај 2010 година. Тој бил министер во првиот кабинет на Виктор Орбан. Тој е член на Националното собрание на Унгарија од 18 јуни 1998 година.

Политичка кариера
-----------------

Петер Харач го завршил граматичкото училиште крал Стивен I во 1966 година. Дипломирал како теолог од Римокатоличката академија за теологија во 1972 година. Работел во бројни парохии како асистент на свештеникот. Тој бил известувач за секуларните работи во Епископскиот Секретаријат на Унгарската католичка епископска конференција, и бил член на комисијата за семејна служба од 1990 до 1998 година.

Тој се приклучил на Христијанско-демократската народна партија (КДНП) во 1989 година, каде што бил активен како експерт за црковна политика. Тој бил претседател на 14от округ на Будимпешта од 1990 до 1997 година. Тој бил претседател на канцеларијата за координација во Будимпешта на Христијанско-демократската народна партија. Тој стана еден од петте национални потпретседатели на 29 јануари 1995 година. Тој ја напуштил Христијанско-демократската народна партија во 1997 година и стана потпретседател на Унгарската христијанско демократска алијанса, која беше формирана на 30 август во Ѓер. Како делегат на Унгарската христијанско демократска алијанса, тој бил избран во Президиумот на Граѓанската партија на Фидес - Унгарија во 1999 година. Во 2000 година станал копретседател на Унгарската христијанско демократска алијанса. Тој бил реизбран за претседател на растечката Христијанско демократска алијанса на 14 февруари 2004 година. По структурната реформа на Фидес-Унгарската граѓанска алијанса тој беше награден со претседавање со округот Соб.

Тој се кандидирал на парламентарните избори во 1990 година и во 1994 година. Тој бил локален претставник во Зугло (14-та област) од 1990 до 1998 година.Тој го обезбедил своето место во парламентот поддржан од Фидес, која ги претставувала изборните единици 1, Соб, округот Пешта. Тој бil министер за социјални и семејни работи на Владата на Орбан од 8 јули 1998 до 26 мај 2002 година. Како министер бил член на Националниот совет за регионален развој. На парламентарните избори во 2002 година тој бил избран за актуелен пратеник за неговата област Соб. Тој бил избран за еден од замениците на парламентот на 27 мај 2002 година. Тој е заменик водач на парламентарната фракција на Христијанско-демократската народна партија (КДНП) од 16 мај 2006 година.

На парламентарните избори во 2006 и 2010 година тој добил поединечен мандат во изборната единица број 1, во округот Пешта. Тој беше назначен за водач на парламентарната група на КДНП на 14 мај 2010 година.

Личен живот
-----------

Харач е оженет и има три сина, Габор, Петар и Тамаш.

Наводи
------

1. ↑   Harrach Péter vagyonnyilatkozata - 2003. február

* MTI Ki Kicsoda 2009, Magyar Távirati Iroda, Будимпешта, 2008, 436. старо.
* Harrach Péter országgyűlési adatlapja
* Harrach Péter на KDNP искрен
**Николај Семијонович Рабинович** бил руски диригент и учител. Се родил на 7 октомври 1908 година, а починал на 26 јули 1972 година.

 Рабинович
Рабинович студирал под Николај Малко  и дипломирал на Ленинградскиот конзерваториум во 1931 година. Во 1968 година станал професор  Тој обучил голем дел на добри диригенти, меѓу кои се: Јуриј Симонов, Неме Јарви, Владислав Чачин, Виталиј Кутсенко и Виктор Јамполски. 

Тој бил директор на театарот Михајловски од 1944 до 1948 година.

Дискографија
------------

* *„Легендарни диригенти" - Николај Рабинович*. Берлиоз, Шостакович, Моцарт .

Наводи
------

1. ↑  Current biography yearbook: Volume 54 H.W. Wilson Company - 1993 "My teacher, my musical father, was Nikolai Rabinovich, who had been a pupil of Nikolai Malko, so that made Malko my musical grandfather. I heard him once, when he was eighty, and remember to this day how he conducted Tchaikovsky's Fifth ."
2. ↑  Рабинович, Николай Семёнович
3. ↑  Куценко, Виталий Данилович
2019
**Роберт Бекфорд** (роден во 1965) е британски академски теолог и читател на црната теологија во Оксфорд Брукс. 

Неговите документарни емисии кои биле емитувани по каналите BBC и "Channel 4" предизвикале редица контроверзии и расправи помеѓу христијанските и британските верски заедници. Тој бил често критикуван од страна на Евангелистичките цркви, посебно од Црквата на Англија.

Документарни филмови
--------------------

* Who Wrote the Bible?
* Ghetto Britain
* The Passion: Films, Faith & Fury
* The Secret Family of Jesus
* The Hidden Story of Jesus
* Secrets of the 12 Disciples
* The Nativity Decoded

Наводи
------

1. ↑  Liberation Theology – do Christianity and politics mix? BBC Curriculum Bites
2. ↑  „Westminster Institute of Education – Staff at Brookes.ac.uk". Архивирано од изворникот на 2008-05-27. Посетено на 2010-11-09.
Портрет на Николај Каменски
**Николај Михајлович Каменски** (рус. *Николай Михайлович Каменский*), 27 декември 1776

 - 4 мај 1811

) бил руски генерал којшто живеел уште само 2 години по смртта на неговиот татко, фелдмаршалот Михаил Каменски.

Николај како и неговиот постар брат Сергеј се школувал во кадетско училиште. Во 1799 година тој бил прогласен за генерал мајор од страна на царот Павел I. Истата година тој бил испратен во Швајцарскиот поход против Наполеон како придружник на Александар Суворов. Во Битката кај Аустерлиц, потчинет на Петар Багратион тој изгубил 1.600 луѓе, а едвај успеаљл жив да се спаси. Тој се истакнал во Битката кај Ејлау и затоа бил награден со Орденот Св. Ѓорѓи. Потоа бил испратен со 8.000 луѓе во утврдување на Опсадата на Данциг, но потфрлил губејќи околу 1.500 луѓе. Во наредната битка кај Хеилсберг командувал со 1.700 луѓе.

За време на Финската војна, најголемата војна во неговиот живот избегал во 1808 година. Каменски биул познат по неговото невнимание врз животите на неговите војници. За генерал бил прогласен во 1809 година. Потоа тој имал голем успех против Швеѓаните во битките кај Куртан и Ораваис.

Каменски учествувал и во Руско-турската војна (1806-1812) каде што бил поддржан и од неговиот брат. Тој победил кај Силистра и Пазарџик, меѓутоа загубил кај Видин. Во овие походи тој загубил околу 1.500 луѓе, што е малку во споредба на противничките 10.000 жртви.

На 4 февруари 1811 Николај Каменски се разболел од треска и бил префрлен во Одеса. Не успеал да закрепне и умрел три месеци подоцна, на 4 мај 1811 на возраст од 34 години.
Во општествени науки, "социјална релација **или** социјална интеракција **се однесува на односот помеѓу две (т.е. двојка), три (т.е. тријада) или повеќе лица (на пр социјална група). Општествените односи, добиени од поединечни агенции, ја формираат основата на социјална структура. За оваа мерка општествените односи се секогаш основниот предмет на анализа за научници од општествените науки. Основните прашања во природата на општествените односи се наоѓаат во работата на класичната социолози, на пример, во Макс Вебер е теорија на општествена акција. Понатаму категории мора да се утврдат во апстрактни, со цел да се формираат забелешки и однесување кај социјални истражувања, како што се Gemeinschaft и друштво (lit. "заедница и општество") или "колективната свест".**

Споровите околу спроведување на истражување на социјалната интеракција однесуваат на основни дебати по социологија и други општествени науки: позитивизмот (квантитативни истражувања) против antipositivism (квалитативно истражување), структура против Агенција, структурни функционализмот против конфликт теорија, како и на филозофија на општествените науки.

Наводи
------
Парна машина во работа
Првата права **парна машина** која работела во пракса ја конструирал Томас Њукомен(англиски: *Thomas Newcomen*) (1664-1729) во 1712 наречена „огнена пумпа" која со помош на атмосферскиот притисок го спушта вертикалниот клип и потоа ја сиса водата од рудникот во западен Мидланд во Англија цели 30 години.

Џејмс Ват (1736-1819) е заслужен за зголемување на силата со тоа што ја кондензира пареата во посебна затворена комора избегнуваќи ја потребата од воздух. Тој создава цилиндар во кој пареата делува од двете страни на клипот благодарејќи на разводникот на пареа кој искористената пареа ја потиска во кондензаторот. Неговото подобрување е и регулаторот на количина на пареа со користење на метални кугли користејќи ја центрифугалната сила.

Користејќи ја центрифугалната сила би можело да се придвижи турбина за генерирање на електрична енергија.

Поврзано
--------

* Парен котел
* Парна локомотива
* Точка на вриење

  


|  |  |
| --- | --- |
| Пронајдок | *Ова е недовршена статија за пронајдок.Можете да помогнете во нејзината дообработка.* |



|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85127673
* GND: 4010992-6
* BNF: cb11966647v (податоци)
* HDS: 013887
* NDL: 00575025
* NKC: ph123975

 |

 |
**Николај Јанков Кауфман** (бугарски: *Николай Янков Кауфман*; 23 септември 1925 – 26 март 2018) ― бугарски музиколог, фолклорист и композитор, понекогаш наведен како најистакнат бугарски изучувач во својата област.

Кауфман е роден во подунавскиот град Русе во бугарско ашкенашко еврејско семејство. Во 1952 година дипломирал труба и музичка теорија на Националната музичка академија во Софија.

Од 1952-1988 година работел во Институтот за музика на Бугарската академија на науките ; потоа се преселил во Институтот за фолклористика. Почнувајќи од 1978 година, тој бил предавач на Националната академија за музика. Докторирал во 1973 година.

Композициите на Кауфман вклучуваат над илјада аранжмани на бугарски, ашкенашкии и сефардски еврејски народни песни, негови сопствени песни компонирани во бугарски народен стил и клавирски дела. Некои од снимките на Женскиот вокален хор на бугарската државна телевизија биле засновани на аранжманите на Кауфман на бугарски народни песни, вклучително и некои во албумот на хорот награден со Греми награда, *Le Mystère des Voix Bulgares, Vol.* *II*.

Работата на Кауфман како музиколог опфаќа снимање на преку 30.000 бугарски народни песни и мелодии, резултат на неговите теоретски и теренски студии. Тој изработил голем број книги, збирки и статии. Од 1997 година е дописен член на Бугарската академија на науките и академик од 2003 година. Добитник е на голем број професионални награди и награди.

Наводи
------

1. ↑  „Nikolai Kaufman". VoxBulgarica. Архивирано од изворникот на 17 јануари 2010. Посетено на 26 февруари 2022.
2. ↑  „Българи юдеи ("Bulgarian Jews")" (бугарски). Ziezi. Архивирано од изворникот на 7 декември 2008. Посетено на 26 февруари 2022.
3. 1 2 3  „Николай Янков Кауфман ("Nikolay Yankov Kaufman")" (бугарски). Bulgarian Choral Art. Архивирано од изворникот на 2 јуни 2009. Посетено на 26 февруари 2022.

Надворешни врски
----------------

* Николај Кауфман на  Семрежната филмска база на податоци (англиски)
Логото на Сан Кристобал де ла Хабана
**Сан Кристобал де ла Хабана** (шпан. *San Cristobal de la Habana*) е кубанска марка на пури (Хабанос СА).

Историја
--------

Кутија Сан Кристобал де ла Хабана El Principe
Марката Сан Кристобал де ла Хабана била официјално пуштена во продажба во Хавана на 20 ноември 1999. Именувана е по првобиното име на Хавана, кое датира од XVI век.

Пред револуцијата постоела марка наречена Сан Кристобал де ла Хабана, која дотогаш се произведувала. По револуцијата таа била укината, а новата марка не е воопшто поврзана со старата (не е нејзино враќање).

Првично марката се состоела од четири пури (El Morro, El Principe, La Fuerza и La Punta). Во 2004, за петгодишнината на марката се додадени уште три пури, и потоа пуштени во редовна продажба. Овие нови пури, Officios, Mercaderes и Muralla, исто така носат додатна лентичка со натписот „La Casa del Habano", бидејќи се продаваат само во продавниците со тоа име.

*Витоли* на Сан Кристобал де ла Хабана
--------------------------------------

Кутија Сан Кристобал де ла Хабана La Punta
Ова е список на *витоли* (големини) во рамките на производната линија на Сан Кристобал де ла Хабана, со нивните димензии во англиски и метрички систем, како и нивните *vitolas de galera* (фабрички имиња).

*Рачно-изработени витоли*

* El Morro - 7 1/4" x 49 (184 x 19.45mm) Paco, двојна корона
* El Principe - 4 3/8" x 42 (110 x 16.67mm) Minuto, тре пети корона
* La Fuerza - 5 1/2" x 50 (141 x 19.84mm) Gordito, робусто
* La Punta - 5 1/2" x 52 (140 x 20.64mm) Campana, беликозо
* Officios - 5 1/4" x 43 (135 x 17.07mm) Dalias Cortas, пети корона
* Mercaderes - 6 1/2" x 48 (167 x 19.05mm) Hermosos No. 1, торо
* Muralla - 7 1/8" x 54 (180mm x 21.43) Rodolfos, голема пирамида или торпедо

Поврзано
--------

* Марки на пури

Надворешни врски
----------------

* Официјално мрежно место на Хабанос С.А. (англиски) (шпански)
* Критики на пурите на Сан Кристобал де ла Хабана (англиски)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Кубански пури |
| --- |
|  |
| Глобални | Квинтеро **·**  Коиба **·**  Монтекристо **·**  Партагас **·**  Ромео и Хулиета **·**  Ојо де Монтереј | Логото на Хабанос С.А. |
|  |
| Мултилокални | Боливар **·**  Вегас Робаина **·**  Гвантанамера **·**  Панч **·**  Фонсека **·**  Х. Упман **·**  Хозе Л. Пједра |
|  |
| Локални | Белинда  **·**  Вегуерос **·**  Дипломатикос **·**  Ел Реј дел Мундо **·**  Кабањас **·**  Кеј д'Орсе **·**  Ла Глорија Кубана **·**  Ла Флор де Кано **·**  Лос Статос де Лукс **·**  Пор Ларањага **·**  Рамон Аљонес **·**  Рафаел Гонзалез **·**  Санчо Панса **·**  Сент Луис Реј **·**  Хуан Лопез |
|  |
| Нишни | Куаба **·**  Сан Кристобал де ла Хабана **·**  Тринидад **·**  Троја |

 |
Градови и општини во Република Србија
**Општина** — основна административна единица на локалната самоуправа која опфаќа повеќе населени места. Најчесто општината има градоначалник и совет во кој членуваат избрани претставници на месното население.

Локалната самоуправа во Македонија
----------------------------------

Главна статија: Локална самоуправа во Македонија
Според македонскиот закон, општина претставува единица на локална самоуправа, како заедница на жителите на одредено подрачје, утврдено со закон, која преку своите органи и преку администрацијата и организираните јавни служби овозможува вршење на 
надлежностите пропишани со закон. Во Македонија, општините се административни единици од прв степен. Надлежност на општината е збир на работи од јавен интерес од локално значење кои општината има право да ги врши на своето подрачје и е одговорна за нивното извршување. Граѓаните на Република Македонија кои имаат постојано живеалиште на подрачјето на општината се жители на општината, додека општината го уредува вршењето на своите надлежности со статутот и со други прописи. Со статутот на општината се уредуваат: организацијата и работењето на органите на општината и на комисиите на советот, начинот на информирање на граѓаните, случаите на исклучување на јавноста од седниците на советот, начинот и постапката за доставување претставки и предлози за работата на органите на општината и постапување по нив, начинот на организирање јавни трибини, спроведување анкети и прибирање предлози од граѓаните, како и начинот на извршување на обврските од областа на одбраната во воена состојба, како и други прашања од значење за локалната самоуправа. Општината има свое подрачје и име, утврдени со закон, а може да има свој грб и знаме. Грбот и знамето на општината се разликуваат од грбот и знамето на Република Северна Македонија и од грбот и знамето на другите општини, Градот Скопје, како и грбовите и знамињата на другите држави, единиците на локалната самоуправа на други држави и на меѓународните организации.

Во периодот од 1996 до 2004 година, Македонија имала 123 општини; од август 2004 до 2013 година имало 84 општини, а по локалните избори во 2013 година, бројот на општините се намалил на 80. Од нив, 10 општини се во Скопје при што Градот Скопје е посебна единица на локалната самоуправа. По површината, најголема општина е Прилеп која има 1.194 км2, а најмала е Чаир со површина од 3,5 км2. По број на населението и според пописот од 2002 година, најголема општина е Куманово со 105 484 жители, а најмала е Вевчани со 2 433 жители. Притоа, 34 единици на локалната самоуправа се со седиште во град, а останатите 46 се со седиште во село.

Наводи
------

1. ↑  Закон за локална самоуправа, Службен весник на Република Македонија, бр.05/2002.
2. ↑  Закон за територијалната организација на локалната самоуправа во Република Македонија,„Службен весник на Република Македонија" бр. 55/04; 12/05; 98/08; 106/08; 149/14.

|  |  |
| --- | --- |
| Stub icon | *Оваа статија од областа на социологијата е никулец. Можете да помогнете со тоа што ќе ја проширите.** п
* р
* у
 |
Видоје Жарковиќ
**Парламентарните избори** биле одржани во Југославија помеѓу 10 март и 10 мај 1986 година преку сложен делегатски систем кој избрал делегати на месните, републичките и сојузните собранија.

Позадина
--------

Изборите биле четврти одржани според југословенскиот Устав од 1974 година, одобрен на 31 јануари 1974 година, со што било создадено дводомно собрание со Сојузна комора од 220 членови и Комора на републики и покраини од 88 члена.

Изборен систем
--------------

Членовите на Сојузната комора претставувале три групи: самоуправувачки организации, заедници и општествено-политички организации. Биле избрани 30 членови за шесте републики и 20 за двете автономни покраини, Косово и Војводина.

Избор
-----

Сојузниот совет бил избран помеѓу 10 март и 21 април, а Комората на републики и покраини на 10 мај. Сојузниот извршен совет бил избран на 15 мај, со Бранко Микулиќ за претседател (премиер). Централниот комитет на Сојузот на комунистите на Југославија бил избран помеѓу 25 и 28 јуни, со Миланко Реновица како претседател.

Наводи
------

 



1. 1 2 3  Yugoslavia IPU
2. ↑  AROUND THE WORLD; Yugoslav Panel Proposes Croat as Prime Minister
**Паралелен заем** (англиски: *Parallel loan*) — финансиски аранжман во кој две претпријатија меѓусебе си одобруваат заеми во две валути. Паралелниот заем е претходник на валутниот своп.

Одлики
------

Паралелните заеми биле создадени во раните 1970-ти со цел да се заобиколат девизните контроли во Обединетото Кралство. Во тоа време, за да ги поттикне домашните инвестиции, британската влада вовела данок на девизните трансакции. Паралелниот заем вклучува четири учесници, на пример, британска фирма, нејзината подружница во Канада, канадска фирма и нејзината подружница во Британија. Ако британската фирма сака да ја финансира инвестицијата на нејзината подружница во Канада, таа треба да земе заем на домашниот пазар (деноминиран во фунти), а потоа фунтите да ги претвори во канадски долари. Меѓутоа, ако на таа трансакција се плаќа данок, тогаш британската фирма ќе настојува да го избегне данокот, а тоа може да го направи со паралелниот заем. Имено, двете фирми (британската и канадската) може да се задолжат на домашните пазари (британската фирма да земе заем во фунти, а канадската во долари), а потоа британската фирма да ѝ даде заем на британската подружница на канадската фирма, додека канадската фирма да ѝ даде заем на канадската подружница на британската фирма. На тој начин, бидејќи целиот аранжман се извршува на домашните пазари, односно не вклучува никакви девизни трансакции, двете фирми можат да ги избегнат девизните контроли. Сепак, паралелните заеми имаат и слаби страни, затоа што е потребно време за да се пронајде друга фирма која има спротивни потреби од првата. Ваквата потрага може да потрае подолго време или да биде неуспешна. Освен тоа, паралелниот заем, всушност, се состои од два посебни заема кои се независни еден од друг. Оттука, ако едниот должник не го врати заемот, должникот во другиот заем сè уште е одговорен за својата обврска.

Наводи
------

1. ↑  Cheol S. Eun and Bruce G. Resnick, *International Financial Management*. Boston etc.: Irwin/McGraw-Hill, 1998, стр. 257-260.